text: жамбыл облысы байзақ ауданы, жаңатұрмыс ауылдық округіне қарасты ауыл. 1927 жылы колхоздастыру кезінде осы ауыл құрылады. кезінде осы аймақты мекендеген үш рудың ұрпақтары бөлек-бөлек қоныстанған болатын. ұжымдастыру кезінде осы үш жұрттың басын біріктіріп, бір жерге шоғырландырады. сол жаңа қоныстарын "жаңатұрмыс" деп атаған. аудан орталығы сарыкемер ауылынан қарай 17 км-дей жерде. тұрғыны 863 адам (2009).